S-374/2021

Mál þetta, sem þingfest var 23. september sl., og dómtekið fimmtudaginn 7. október sl., er höfðað með ákæru lögreglustjórans á Suðurlandi þann 25. ágúst sl., á hendur M-x-x U-x-x, [...]. Við fyrirtöku málsins þann 7. október sl., var bókað eftir sækjanda að fallið væri frá saksókn að hluta, þ. e, hvað varðaði „í sölu- og drefingarskyni“ í ákærulið I, ákærulið II í heild sinni sem og að fallið væri kröfu um upptöku peninga. Eftir stendur að ákærða er gefið að sök:

I. [...] fíkniefnalagabrot

með því að hafa, föstudaginn 31. júlí 2020, á eftirfarandi nánar tilgreindum stöðum haft í vörslu sinni [...]eftirfarandi fíkniefni: a) 1,21 gaf tóbaksblönduðu kannabisefni sem lögregla fann við leit í bakpoka ákærða, við afskipti af honumá bifreiðastæði við A. b) 1,05 gaf amfetamíni og 2,84 gaf maríhúana sem lögregla fann við húsleit á heimili ákærða í íbúð að B. c) 2,37 gaf maríhúana sem lögregla fann við leit í bifreiðinni KY- 181, sem fór fram á lögreglustöð að Hörðuvöllum 1 á Selfossi.

T eljast brot ákærða varða við 2. gr., sbr. 4., 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

(318-2020-9817)

II. [...]

III. fyrir umferðarlagabrot

með því að hafa, að kvöldi þriðjudagsins 15. júní 2021, ekið bifreiðinni [...]sviptur ökurétti um Eyraveg við Fossveg á Selfossi og óhæfur til að stjórna bifreiðinni örugglega vegna áhrifa ávana- og fíkniefnisins tetrahýdrókannabínóls (26 ng/ml í blóði).

(318-2021-8359)

Telst brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

IV. fyrir umferðarlagabrot

með því að hafa, föstudaginn 9. júlí 2021, ekið bifreiðinni [...] sviptur ökurétti um bifreiðastæði við Álftarima 1- 3 á Selfossi og óhæfur til að stjórna bifreiðinni örugglega vegna áhrifa ávana- og fíkniefnanna tetrahýdrókannabínóls (9,7 ng/ml í blóði) og amfetamíns (955 ng/ml).

(318-2021-10317)

Telst brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr.95. gr. sömu laga.

Þess er krafist að ákærði verði dæmdur til refsingar, til að sæta sviptingu ökuréttar frá 14.10.2025 að telja samkvæmt 99. og 101. gr. umferðarlaga nr. 77, 2019 og til greiðslu sakarkostnaðar. Þá er krafist upptöku á framangreindum fíkniefnum sbr. ákæruliður I (efnaskrár nr. 44183, 44187 og 44188) og vog sbr. munaskrá nr.

147496, [...], samkvæmt 6. og 7. mgr. 5. gr. laga nr. 65, 1974, 2. mgr. 14. gr. reglugerðar nr. 233/2001 með síðari breytingum [...].

Ákærði kom fyrir dóminn þann 7. október sl., ásamt J-kk-þgf P-kk-þgf H-kk-þgf lögmanni, sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru, eins og henni hefur verið breytt. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru, að teknu tilliti til framangreindra breytinga og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði tvívegis áður sætt refsingu. Þann 10. febrúar 2020 var ákærði fundinn sekur meðal annars um akstur undir áhrifum fíkniefna, var honum gerð sekt og hann jafnframt sviptur ökurétti tímabundið. Þann 9. júní 2021, var ákærða gerð sekt vegna aksturs undir áhrifum fíkniefna sem og akstur sviptur ökurétti og hann jafnframt sviptur ökurétti tímabundið. Refsing ákærða er hæfilega ákveðin fangelsi í 45 daga. Með vísan til dómvenju þykja ekki efni til að skilorðsbinda refsinguna. Með vísan til 4. mgr. 77. gr. almennra hegningarlaga nr. 19/1940, skal ákærði jafnframt greiða 500.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 2 8 daga. Með vísan til 99. og 101. gr., þó einkum 3. mgr. 99. gr. umferðarlaga nr. 77/2019, ber að svipta ákærðu ökurétti ævilangt. Eru því ekki efni til að ákveða upphafstíma sviptingarinnar. Með vísan til 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni og munir líkt og greinir í dómsorði.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu sakarkostnaðar sem hlaust af brotum þeim sem hann hefur verið fundinn sekur um, sem nemur samkvæmt yfirlitum lögreglu samtals 264.604 kr. Að virtum úrslitum málsins sem og með vísan til 2. málsliðs 1. mgr. 235. gr. laga nr. 88/2008, þykir þó rétt að þóknun skipaðs verjanda ákærða, sem er hæfilega ákveðin 372.248 krónur, að teknu tilliti til virðisaukaskatts, greiðist að öllu leyti úr ríkissjóði.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð:

Ákærði, M-x-x U-x-x, sæti fangelsi í 45 daga.

Ákærði greiði 500.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 28 daga.

Ákærði er sviptur ökurétti ævilangt.

Gerð eru upptæk 1,21 gaf tóbaksblönduðu kannabisefni, 5, 21 gaf maríhúana og 1,05 gaf amfetamíni, sbr. efnaskrár lögreglu nr. 44183, 44187 og 44188.

Gerð er upptæk vog, sbr. munaskrá lögreglu nr. 147496.

Ákærði greiði sakarkostnað, 264.604 krónur.

Þóknun skipaðs verjanda, J-kk-ef P-kk-ef H-kk-ef lögmanns, 372.248 krónur, að teknu tilliti til til virðisaukaskatts, greiðist úr ríkissjóði.

S-kvk-nf I-kvk-nf.